./data/phi2331/phi017/phi2331.phi017.perseus-lat2.xml
David Magie
et aiunt quidam Varii etiam nomen idcirco eodem inditum a condiscipulis quod vario semine,de meretrice utpote, conceptus videretur, hic fertur occiso Macrini factione patre, ut dicebatur, Antonino in templum dei Heliogabali confugisse, velut in asylum, ne interficeretur a Macrino, qui saevissime cum filioluxurioso et crudeli exercuit imperium  sed de nomine hactenus, quamvis sanctum illud Antoninorum nomen polluerit, quod tu, Constantine sacratissime, ita veneraris, ut Marcum et Pium inter Constantios Claudiosque, velut maiores tuos, aureos formaveris, adoptans virtutes veterum tuis moribus congruentes et tibi amicas caras